ผมโดนลูกหมากัดผ่านกางเกงบริเวณขาซ้ายแต่ไม่มีแผลไม่มีเลือด ล้างน้ำแล้ว มีอาการเจ็บคอ ไข้อ่อนๆ ผมเป็นหวัดหรือติดเชื้อพิษสุนัขบ้าครับ
สวัสดีค่ะ หากผิวหนังบริเวณที่โดนลูกสุนัขกัด ไม่มีแผลเปิด ไม่มีเลือดออก ไม่รอยถลอก และไม่มีรอยช้ำใดๆ ก็ไม่ได้ทำให้ติดเชื้อพิษสุนัขบ้า และไม่จำเป็นต้องฉีดวัคซีนป้องกันพิษสุนัขบ้าค่ะสำหรับอาการของโรคพิษสุนัขบ้านั้น มักเกิดขึ้นภายในช่วงเวลาประมาณสัปดาห์ที่ 3 ถึง 4 เดือนหลังจากที่ได้รับเชื้อ ดังนั้นหากอาการมีไข้และเจ็บคอของ เป็นเพียงไม่กี่วันหลังจากที่ถูกกัดมา จึงไม่น่าใช่อาการของโรคพิษสุนัขบ้าค่ะ นอกจากนี้หากลูกสุนัขยังคงมีอาการปกติดีภายในช่วงระยะเวลา 3 วันนับจากที่ถูกกัด และไม่ตายภายใน 10 วัน ลูกสุนัขดังกล่าวก็ไม่ได้เป็นโรคพฺษสุนัขบ้าค่ะหากอาการไข้ และเจ็บคอ มีอการอื่นๆ ร่วม เช่น มีเสมหะ คัดจมูก มีน้ำมูก ไอ จาม อาการดังกล่าวก็น่าจะเป็นไข้หวัดค่ะ